
ΤΕΥΧΟΣ ΔΕΥΤΕΡΟ 


Αρ 


.Φύλλου 2715 


ΑΠΟΦΑΣΕΙΣ 

Αριθμ. Δ9/34079/1049 8 

Σύσταση Κλιμακίων - Ομάδων, Υποομάδων Ερ¬ 
γασίας στον Ενιαίο Φορέα Κοινωνικής Ασφάλι¬ 
σης (Ε.Φ.Κ.Α.) 

Ο ΥΦΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

1. του άρθρου 8 του ν. 2042/1992 «Αύξηση των συντά¬ 
ξεων και άλλες ασφαλιστικές διατάξεις» (Α' 75). 

2. του άρθρου 16 του ν.3144/2003 «Κοινωνικός Διάλο¬ 
γος για την προώθηση της απασχόλησης και την κοινω¬ 
νική προστασία και άλλες διατάξεις» (Α' 111). 

3. του άρθρου 6 του ν.4281/2014 «Μέτρα στήριξης 
και ανάπτυξης της ελληνικής οικονομίας, οργανωτικά 
θέματα Υπουργείου Οικονομικών και άλλες διατάξεις» 
(Α' 160), όπως τροποποιήθηκε με ρο άρθρο 57 του 
ν.4438/2016 «Ενιαίο Σύστημα Κοινωνικής Ασφάλειας - 
Μεταρρύθμιση ασφαλιστικού - συνταξιοδοτικού συστή¬ 
ματος - Ρυθμίσεις φορολογίας εισοδήματος και τυχερών 
παιγνίων και άλλες διατάξεις» (Α' 85). 

4. του άρθρου 27 του ν.4320/2015 «Ρυθμίσεις για τη 
λήψη άμεσων μέτρων για την αντιμετώπιση της ανθρω¬ 
πιστικής κρίσης, την οργάνωση της Κυβέρνησης και των 
Κυβερνητικών οργάνων και λοιπές διατάξεις» (Α' 29). 

5. του άρθρου 21 του ν.4354/2015 «Διαχείριση των μη 
εξυπηρετούμενων δανείων, μισθολογικές ρυθμίσεις και 
άλλες επείγουσες διατάξεις εφαρμογής της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων» (Α' 176). 

6. του άρθρου 59 ν. 4387/2016 «Ενιαίο Σύστημα Κοινω¬ 
νικής Ασφάλειας - Μεταρρύθμιση ασφαλιστικού - συντα- 
ξιοδοτικού συστήματος - Ρυθμίσεις φορολογίας εισοδή¬ 
ματος και τυχερών παιγνίων και άλλες διατάξεις» (Α' 85). 

2. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

3. Την αριθμ. οικ. 44549/Δ9.12193/8-10-2015 κοινή 
απόφαση του Πρωθυπουργού και του Υπουργού Εργασί¬ 
ας, Κοινωνικής Ασφάλισης και Κοινωνικής Αλληλεγγύης 
«Ανάθεση αρμοδιοτήτων στον Υφυπουργό Εργασίας, 
Κοινωνικής Ασφάλισης και Κοινωνικής Αλληλεγγύης, 
Αναστάσιο Πετρόπουλο» (Β 2169), όπως ισχύει. 


4. Το ΑΠ ΔΙΟΔ/Φ.01/2418/19-07-2017 έγγραφο του 
ΕΦΚΑ με το οποίο διαβιβάσθηκε η 291/30/13-07-2017 
(ΑΔΑ: Ψ40Ξ465ΧΠΙ-ΒΕΗ) απόφαση το ΔΣ του ΕΦΚΑ. 

5. Την δυνατότητα επιχορήγησης και μόνο, για την εκ¬ 
καθάριση εκκρεμών αιτήσεων συνταξιοδότησης και την 
αποπληρωμή των οφειλόμενων αναδρομικών ποσών 
που αφορούν αιτήσεις συνταξιοδότησης για τις οποίες 
δεν έχει εκδοθεί οριστική απόφαση συνταξιοδότησης 
μετά την πάροδο ενενήντα (90) ημερών από την ημε¬ 
ρομηνία υποβολής της σχετικής αίτησης. 

6. Την αριθμ. πρωτ. Οικ. 34018/436-19/07/2017 Βεβαί¬ 
ωση της Προϊστάμενης της Γενικής Διεύθυνσης Οικονο¬ 
μικών Υπηρεσιών του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης. 

7. Το γεγονός ότι η δαπάνη που προκαλείται από την 
αποζημίωση των μελών των Κλιμακίων - Ομάδων, Υπο¬ 
ομάδων Εργασίας, θα καθορισθεί με κοινή υπουργική 
απόφαση που θα εκδοθεί σε μεταγενέστερο χρόνο. 

8. Την ανάγκη εκκαθάρισης των εκκρεμών αιτήσεων 
συνταξιοδότησης του ΕΦΚΑ, αποφασίζουμε: 

Στη Κεντρική Υπηρεσία και στις Περιφερειακές Δο¬ 
μές του ΕΦΚΑ συνιστώνται, 100 Κλιμάκια - Ομάδες, 
Υποομάδες Εργασίας Ανακεφαλαίωσης, Ελέγχου Κα¬ 
ταβολής Εισφορών, Αναγνώρισης και Διαπίστωσης 
Χρόνων Ασφάλισης, Απονομής και Εκκαθάρισης Συ¬ 
ντάξεων, για την υλοποίηση του έργου της εκκαθάρι¬ 
σης των εκκρεμών αιτήσεων συνταξιοδότησης καθώς 
και Κλιμάκια - Ομάδες Εργασίας για το συντονισμό και 
την υποστήριξη των Κλιμακίων - Ομάδων, Υποομά¬ 
δων Εργασίας, που συγκροτούνται με απόφαση του 
Διοικητή του ΕΦΚΑ. 

Στα Κλιμάκια - Ομάδες, Υποομάδες Εργασίας συμ¬ 
μετέχουν ως μέλη, υπάλληλοι οι οποίοι υπηρετούν στα 
αντικείμενα Ανακεφαλαίωσης, Ελέγχου Καταβολής Ει¬ 
σφορών, Αναγνώρισης και Διαπίστωσης Χρόνων Ασφά¬ 
λισης, Απονομής και Εκκαθάρισης Συντάξεων ή έχουν 
αποδεδειγμένη γνώση και εμπειρία σε αυτά. 

Ι.Τα Κλιμάκια - Ομάδες, Υποομάδες Εργασίας συγκρο¬ 
τούνται ως εξής: 

Α) Κλιμάκιο Διοίκησης Έργου για το συντονισμό και την 
αξιολόγηση των αποτελεσμάτων, αποτελούμενο από: 

•Τον Διοικητή του ΕΦΚΑ, ως υπεύθυνο του έργου 

• Τους Υποδιοικητές του ΕΦΚΑ, ως αναπληρωτές του 
υπεύθυνου του έργου. 

•Τον Προϊστάμενο της Γενικής Διεύθυνσης Απονομής 
Συντάξεων, ως μέλος. 

•Τον Προϊστάμενο της Γενικής Διεύθυνσης Εισφορών 
και Ελέγχων, ως μέλος. 

• Τον Προϊστάμενο της Γενικής Διεύθυνσης Οικονομι¬ 
κών Υπηρεσιών και Διοικητικής Υποστήριξης, ως μέλος. 

• Τον Προϊστάμενο της Διεύθυνσης Απονομής Συντά¬ 
ξεων, ως μέλος. 

•Τον Προϊστάμενο της Διεύθυνσης Οικονομικής Δια¬ 
χείρισης, ως μέλος. 

• Τον Προϊστάμενο της Διεύθυνσης Ασφάλισης, ως 
μέλος. 

Έργο του Κλιμακίου είναι: 

Ο συντονισμός και ο έλεγχος λειτουργίας των Κλιμα¬ 
κίων - Ομάδων, Υποομάδων Εργασίας και ειδικότερα η 
αξιολόγηση της εργασίας των υπαλλήλων που μετέχουν 
στη διεξαγωγή του όλου έργου, η εξασφάλιση τηςτήρη- 
σηςτων όρων συμμετοχής και η διαπίστωση επίτευξης 
εντός του προβλεπόμενου χρόνου του ποσοτικού στό¬ 
χου που τίθεται για κάθε ένα Κλιμάκιο - Ομάδα, Υποο¬ 
μάδα Εργασίας. 

Για την υλοποίηση του έργου συντάσσονται σε τακτά 
χρονικά διαστήματα (ανά μήνα) εκθέσεις προόδου, οι 
οποίες παρουσιάζουν την υλοποίηση του έργου σε σχέ¬ 
ση με τους τεθέντες στόχους και οι οποίες γνωστοποι¬ 
ούνται με ευθύνη του υπευθύνου του έργου Διοικητή 
του ΕΦΚΑ, στον Υπουργό Εργασίας, Κοινωνικής Ασφάλι¬ 
σης και Κοινωνικής Αλληλεγγύης και στον Αναπληρωτή 
Υπουργό Οικονομικών. 

Η πρώτη έκθεση προόδου από τον έλεγχο απόδοσης 
κάθε κλιμακίου θα πραγματοποιηθεί την 30/9/2017, με 
βάση τον αριθμό των εκδοθεισών οριστικών αποφάσε¬ 
ων απονομής συντάξεων για την περίοδο Ιούλιος- Σε¬ 
πτέμβριος 2017 και της πληρωμής τους. Για την ανωτέ¬ 
ρω περίοδο ο στόχος έκδοσης οριστικών αποφάσεων 
απονομής συντάξεων για το σύνολο των Περιφερειακών 
Μονάδων του ΕΦΚΑ ανέρχεται σε 63.000 αποφάσεις. Για 
την ίδια περίοδο ο στόχος πληρωμής οριστικών αποφά¬ 
σεων ανέρχεται σε 56.000 αποφάσεις. 

Στο Κλιμάκιο Διοίκησης του Έργου παρέχεται η δυ¬ 
νατότητα επαναπροσδιορισμού των ανωτέρω στόχων, 
εφόσον απαιτηθεί, μετά τη σύμφωνη γνώμη της ΓΔΟΥ 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης. Με την ίδια διαδικασία το Κλι¬ 
μάκιο Διοίκησης του Έργου προσδιορίζει τους μηνιαί¬ 
ους στόχους απονομών και πληρωμών για την περίοδο 
Οκτώβριος - Δεκέμβριος 2017. 

Η επίτευξη των στόχων απονομής οριστικών αποφά¬ 
σεων συνταξιοδότησης επιβεβαιώνεται από τα στοιχεία 
που συγκεντρώνονται από τη Διεύθυνση Μελετών του 
ΕΦΚΑ. Η επίτευξη των στόχων πληρωμής αναδρομικών 
ποσών οριστικών αποφάσεων συνταξιοδότησης επιβε¬ 
βαιώνεται από τα στοιχεία πληρωμών του συστήματος 
ΕΣΕΠΣ της ΗΔΙΚΑ και των χειρόγραφων πληρωμών μέσω 
ΕΤΕ. 

Το Κλιμάκιο Διοίκησηςτου Έργου λειτουργεί εντός και 
εκτός των ωρών εργασίαςτων δημοσίων υπηρεσιών και 
στεγάζεται στο επί της οδού Αγ. Κων/νου 8 στο κτήριο 
της Διοίκησης του ΕΦΚΑ. 


Β) Κλιμάκιο Υποστήριξης των εργασιών των Κλιμακίου 
Απονομής και Εκκαθάρισης Συντάξεων, αποτελούμενο 
από: 

•Τον Προϊστάμενο της Α'Δ/νσης Απονομής Συντάξεων 
Γήρατος. 

•Τον Προϊστάμενο της Β'Δ/νσης Απονομής Συντάξεων 
Γήρατος. 

•Τον Προϊστάμενο της Γ'Δ/νσης Απονομής Συντάξεων 
Γήρατος. 

• Τον Προϊστάμενο της Δ/νσης Απονομής Συντάξεων 
Θανάτου. 

• Τον Προϊστάμενο της Δ/νσης Συντάξεων Εργατικών 
Ατυχημάτων και Επικίνδυνης και Ανθυγιεινής Εργασίας. 

•Τον Προϊστάμενο Τμήματος Νομοθεσίας Συντάξεων 
της Δ/νσης Απονομής Συντάξεων 

• Τον Προϊστάμενο Τμήματος Διαδοχικής Ασφάλισης 
της Δ/νσης Απονομής Συντάξεων 

• Τον Προϊστάμενο Τμήματος Συγχωνευόμενων Τα¬ 
μείων και Επικουρικής Σύνταξης της Δ/νσης Απονομής 
Συντάξεων 

• Τους Υπαλλήλους της Γενικής Διεύθυνσης Απονομής 
Συντάξεων ΕΦΚΑ 

Γ) Κλιμάκιο Υποστήριξης των εργασιών του Κλιμακίου 
Ανακεφαλαίωσης, Ελέγχου Καταβολής Εισφορών, Ανα¬ 
γνώρισης και Διαπίστωσης Χρόνων Ασφάλισης, αποτε¬ 
λούμενο από: 

•Τον Προϊστάμενο Διεύθυνσης Εισφορών Μισθωτών. 

• Τον Π ροϊστάμενο Τμή ματος Μ ητρώου Συνταξιούχων 
της Δ/νσης Απονομής Συντάξεων 

• Τον Προϊστάμενο Τμήματος Ασφάλισης της Δ/νσης 
Ασφάλισης ΕΦΚΑ 

• Τον Προϊστάμενο Τμήματος Μητρώου της Δ/νσης 
Ασφάλισης ΕΦΚΑ 

• Τον Προϊστάμενο Τμήματος Ασφαλιστικού Βίου της 
Δ/νσης Ασφάλισης ΕΦΚΑ 

Έργο των ανωτέρω Β) και Γ) Κλιμακίων είναι η διοικητι¬ 
κή υποστήριξη των μελών των υπ'αριθμ. Δ) Κλιμακίων- 
Ομάδων, Υποομάδων Εργασίας ανά αντικείμενο τα οποία 
υλοποιούν το αναφερόμενο σε αυτά έργο, η συλλογή των 
στοιχείων παραγωγικότητας ανά αντικείμενο εργασίας 
και της απόδοσης όσων μετέχουν, η παρακολούθηση 
της πορείας των εργασιών και των αποτελεσμάτων μέσω 
ηλεκτρονικού αρχείου στατιστικών στοιχείων, καθώς και 
η υποστήριξη των συμμετεχόντων σε γνωστικό αντικεί¬ 
μενο αλλά και σε θέματα διαδικαστικά που προκύπτουν 
κατά τη πορεία των εργασιών. 

Τα Κλιμάκια Υποστήριξης λειτουργούν εντός και εκτός 
των ωρών εργασίαςτων δημοσίων υπηρεσιών και στε¬ 
γάζονται στο επί της οδού Αγ. Κων/νου 8 του κτηρίου 
της Διοίκησης του ΕΦΚΑ. 

Δ) Κλιμάκια - Ομάδες Εργασίας ανά Περιφερειακή 
Δομή του ΕΦΚΑ που συγκροτούνται ανά αντικείμενο 
από επιμέρους Υποομάδες. 

Έργο των Κλιμακίων - Ομάδων, Υποομάδων Εργασί¬ 
ας είναι ο προσδιορισμός του χρόνου ασφάλισης στον 
ΕΦΚΑ, ο έλεγχος καταβολής εισφορών και αναγνώρισης 
χρόνων ασφάλισης, η έκδοση οριστικών συνταξιοδο- 
τικών αποφάσεων καθώς και η εκτέλεση αποφάσεων 
συνταξιοδότησης. 




Τεύχος Β'27Ί 5/02.08.2017 

Σκοπός του έργου είναι η εκκαθάριση των εκκρεμών 
αιτήσεων συνταξιοδότησης για τις οποίες δεν έχει εκδο- 
θεί οριστική απόφαση συνταξιοδότησης μετά την πάρο¬ 
δο ενενήντα (90) ημερών από την ημερομηνία υποβολής 
της σχετικής αίτησης και την 31/12/2017 οι εκκρεμείς 
συνταξιοδοτικές περιπτώσεις να απομειωθούν κατά το 
ήμισυ και ο αριθμός του εναπομείναντος υπολοίπου να 
ανέχεται σε 70.000 περιπτώσεις. 

Αναλυτικά οι ρόλοι των μελών και οι ποσοτικοί στόχοι 
που τίθενται για κάθε Κλιμάκιο - Υποομάδα Εργασίας 
ανά Περιφερειακή ή Κεντρική Υπηρεσία του ΕΦΚΑ κα¬ 
θορίζονται ως εξής: 

1. Κλιμάκιο - Υποομάδα Εργασίας Ανακεφαλαίωσης 
και Πιστοποίησης Χρόνων Ασφάλισης, αποτελούμενη 
από υπαλλήλους που έχουν γνώση του αντικειμένου 
αυτού. 

Ως ρόλοι των μελών ορίζονται οι ρόλοι Ανακεφαλαι- 
ωτή - Πιστοποιητή Χρόνων Ασφάλισης, Ελεγκτή και 
Διευθυντή. 

Η απόδοση των Ανακεφαλαιωτών για το τ. ΙΚΑ-ΕΤΑΜ, 
τ. ΝΑΤ και τ. ΟΓΑ ορίζεται σε 60 φακέλους αρχικής ανα¬ 
κεφαλαίωσης το μήνα για τον κάθε ανακεφαλαιωτή με 
ελάχιστη δυνατή απόδοση τους 30 φακέλους, ενώ αυτών 
που διεξάγουν τον έλεγχο ορίζεται σε 180 φακέλους το 
μήνα για τον κάθε ελεγκτή με ελάχιστη δυνατή απόδοση 
τους 90 φακέλους με την προϋπόθεση ότι η σταθερή 
μηνιαία παραγωγικότητα πρωινής εργασίας δε θα πρέ¬ 
πει να υπολείπεται των 120 φακέλων για τον Ανακεφα- 
λαιωτή και των 240 για τον Ελεγκτή (η ανακεφαλαίωση 
κύριας και επικουρικής ασφάλισης υπολογίζεται ως μία 
περίπτωση). 

Η απόδοση των Υπαλλήλων Πιστοποίησης Χρόνων 
Ασφάλισης για τον τ. ΟΑΕΕ, και τ. ΕΤΑΠ-ΜΜΕ ορίζεται 
σε 15 φακέλους το μήνα με ελάχιστη δυνατή απόδοση 
τους 10 φακέλους, με την προϋπόθεση ότι η σταθερή 
μηνιαία παραγωγικότητα πρωινής εργασίας δεν πρέπει 
να υπολείπεται των 30 φακέλων. 

2. Κλιμάκιο - Υποομάδα Εργασίας Ελέγχου Καταβολής 
Εισφορών και Αναγνώρισης, αποτελούμενη από υπαλλή¬ 
λους που έχουν γνώση των αντικειμένων αυτών. 

Ως ρόλοι των μελών ορίζονται οι ρόλοι Υπαλλήλου 
Αναγνώρισης - Ελέγχου Καταβολής Εισφορών, Ελεγκτή 
και Διευθυντή. 

Η απόδοση των Υπαλλήλων Αναγνώρισης για το τ. 
ΙΚΑ-ΕΤΑΜ , τ. ΟΑΕΕ, τ. ΟΓΑ, τ. ΕΤΑΑ, τ. ΕΤΑΠ-ΜΜΕ και τ. 
ΝΑΤ ορίζεται σε 60 αναγνωρίσεις το μήνα για τον κάθε 
υπάλληλο με ελάχιστη δυνατή απόδοση τις 30 αναγνω¬ 
ρίσεις, ενώ για τους Ελεγκτές σε 180 αναγνωρίσεις το 
μήνα για τον κάθε ελεγκτή με ελάχιστη δυνατή απόδοση 
τις 90 αναγνωρίσεις με την προϋπόθεση ότι η σταθερή 
μηνιαία παραγωγικότητα πρωινής εργασίας δεν πρέπει 
να υπολείπεται των 120 αναγνωρίσεων για τον Υπάλληλο 
Αναγνώρισης και των 240 για τον Ελεγκτή. 

Η απόδοση των Υπαλλήλων Ελέγχου Καταβολής Ει¬ 
σφορών του τ. ΕΤΑΑ (τ. ΤΣΜΕΔΕ και τ. ΤΑΝ) ορίζεται σε 
60 ελέγχους καταβολής εισφορών το μήνα με ελάχιστη 
δυνατή απόδοση τους 30 ελέγχους καταβολής εισφορών 
για τον κάθε υπάλληλο με την προϋπόθεση ότι η μηνιαία 
παραγωγικότητα πρωινής εργασίας δε θα υπολείπεται 


των 120 Ελέγχων Καταβολής Εισφορών, ενώ για τους 
Υπαλλήλους Ελέγχου Καταβολής Εισφορών του τ. ΕΤΑΑ 
(τ.ΤΣΑΥ) ορίζεται σε 35 ελέγχους καταβολής εισφορών 
το μήνα με ελάχιστη δυνατή απόδοση τους 18 ελέγχους 
καταβολής εισφορών για τον κάθε υπάλληλο με την 
προϋπόθεση ότι η μηνιαία παραγωγικότητα πρωινής 
εργασίας δεν υπολείπεται των 70 Ελέγχων Καταβολής 
Εισφορών. 

3. Κλιμάκιο - Υποομάδα Εργασίας Απονομής Συντά¬ 
ξεων, αποτελούμενη από υπαλλήλους που έχουν γνώση 
του αντικειμένου αυτού. 

Ως ρόλοι των μελών ορίζονται οι ρόλοι του Εισηγητή 
Απονομών, Ελεγκτή και Διευθυντή. 

Η απόδοση των Εισηγητών Απονομής Συντάξεων για 
το τ. ΙΚΑ-ΕΤΑΜ, το τ. ΟΓΑ και τ. ΝΑΤ ορίζεται σε 40 απο¬ 
φάσεις το μήνα, που θα αφορούν αποκλειστικά απονομή 
κύριας οριστικής σύνταξης για τον κάθε εισηγητή, με 
ελάχιστη δυνατή απόδοση τις 20 αποφάσεις, ενώ για 
τους Ελεγκτές η απαιτούμενη απόδοση ορίζεται σε 120 
αποφάσεις, με ελάχιστη δυνατή απόδοση τις 60 αποφά¬ 
σεις με την προϋπόθεση ότι η σταθερή μηνιαία παραγω¬ 
γικότητα πρωινής εργασίας δε θα πρέπει να υπολείπεται 
των 75 αποφάσεων (από τις οποίες τουλάχιστον οι 40 
πρέπει να αφορούν αρχική απονομή κύριας σύνταξης 
και 35 λοιπά) για τον Εισηγητή και των 150 αποφάσεων 
για τον Ελεγκτή. 

Η απόδοση των Εισηγητών Απονομής Συντάξεων για 
τον τ. ΟΑΕΕ, τ .ΕΤΑΠ-ΜΜΕ και τ. ΕΤΑΑ ορίζεται σε 10 απο¬ 
φάσεις το μήνα, που θα αφορούν αποκλειστικά απονομή 
οριστικής σύνταξης για τον κάθε εισηγητή, με ελάχιστη 
δυνατή απόδοση τις 5 αποφάσεις, με την προϋπόθεση 
ότι η σταθερή μηνιαία παραγωγικότητα πρωινής εργα¬ 
σίας δεν πρέπει να υπολείπεται των 20 αποφάσεων. 

4. Κλιμάκιο - Υποομάδα Εργασίας Εκκαθάρισης Συ¬ 
ντάξεων, αποτελούμενη από υπαλλήλους που έχουν 
γνώση του αντικειμένου αυτού. 

Ως ρόλοι των μελών ορίζονται οι ρόλοι Εισηγητή Πλη¬ 
ρωμών, Ελεγκτή και Διευθυντή. 

Η απόδοση των Εισηγητών Πληρωμής Συντάξεων για 
το τ. ΙΚΑ-ΕΤΑΜ, τ. ΟΓΑ και τ. ΝΑΤ θα είναι η εκκαθάριση 
των οριστικών αποφάσεων που εκδίδονται ανά μήνα 
κατά τη διάρκεια της πρωινής, υπερωριακής και εργα¬ 
σίας των Κλιμακίων και ειδικότερα για το τ. ΙΚΑ-ΕΤΑΜ 
ορίζεται σε 75 αποφάσεις πληρωμών (Δελτία αναγγε¬ 
λίας νέου συνταξιούχου-ΔΑΝΣ και Δελτία μεταβολών 
συνταξιούχου-ΔΑΜ), με ελάχιστη δυνατή απόδοση τις 37 
αποφάσεις, ενώ για τους Ελεγκτές η απαιτούμενη από¬ 
δοση ορίζεται σε 225 αποφάσεις πληρωμών συντάξεων 
το μήνα για κάθε Ελεγκτή, με ελάχιστη δυνατή απόδοση 
τις 111, με την προϋπόθεση ότι η σταθερή μηνιαία παρα¬ 
γωγικότητα πρωινής εργασίας δεν πρέπει να υπολείπεται 
των 100 αποφάσεων πληρωμής συντάξεων, με προτε¬ 
ραιότητα αναγγελίας των αρχικών αποφάσεων εντός 
10-15 ημερών από την ημερομηνία εισαγωγής των στο 
Υποκατάστημα για τον Εισηγητή Πληρωμών και των 300 
για τον Ελεγκτή Πληρωμών. 

Η απόδοση των Εισηγητών και Ελεγκτών Πληρωμής 
Συντάξεων για το τ. ΟΑΕΕ, τ. ΕΤΑΑ και τ. ΕΤΑΠ-ΜΜΕ, είναι 
η εκκαθάριση των οριστικών αποφάσεων που εκδίδο- 

νται ανά μήνα κατά τη διάρκεια της πρωινής, υπερωρι- 
ακής και εργασίας των Κλιμακίων. 

Το ανώτατο απαιτητό όριο απόδοσης όπως και το κα¬ 
τώτερο απαιτητό που ορίζεται για τη συμμετοχή στις 
εργασίες προσδιορίζεται προκειμένου να υπάρξει πρό¬ 
βλεψη σχεδιασμού για περάτωση του έργου σε ορισμένο 
χρονικό διάστημα. 

II. ΟΡΟΙ ΣΥΜΜΕΤΟΧΗΣ: 

Α. Προϋπόθεση συμμετοχής των μελών στις εργασίες 
των Κλιμακίων - Ομάδων, Υποομάδων Εργασίας αποτε¬ 
λεί η πρωινή απόδοση κάθε εργασίας να μην υπολείπεται 
των απαιτητών ορίων απόδοσης ανά αντικείμενο, άλλως 
τα μέλη στερούνται του δικαιώματος αποζημίωσης. 

Για τους υπαλλήλους που ορίζονται μέλη και εργά¬ 
ζονται σε διαφορετικό αντικείμενο κατά την πρωινή 
εργασία, θα λαμβάνεται υπόψη η απόδοση τους πέραν 
της πρωινής και υπερωριακής εργασίας και εντός των 
απαιτητών ορίων όπως αυτά καθορίζονται στις παρα¬ 
γράφους 1,2, 3 και 4 της περίπτωσης Δ. 

Β. Ο Προϊστάμενος της κάθε Μονάδας του ΕΦΚΑ έχει 
το ρόλο του Συντονιστή των Κλιμακίων - Ομάδων, Υπο¬ 
ομάδων ΕργασίαςτηςΔομήςτου καθώς και των όμορων 
Δομών που δεν εκδίδουν συνταξιοδοτικές αποφάσεις. 
Είναι υπεύθυνος για την επίτευξη του στόχου, συντονίζει, 
παρακολουθεί και ελέγχει σε μηνιαία βάση το όλο έργο. 

Ο Συντονιστής συντάσσει λεπτομερή αναφορά στην 
οποία αναφέρεται επακριβώς το έργο που πραγματο¬ 
ποιήθηκε στη διάρκεια του μήνα την οποία και υποβάλει 
στον Υπεύθυνο του Έργου καθώς και την αξιολόγηση της 
πρωινής μηνιαίας απόδοσης των υπαλλήλων ανά τμήμα. 

Ειδικότερα οι Προϊστάμενοι των Δομών στις οποίες 
λειτουργούν Κλιμάκια - Υποομάδες Εργασίας Πιστοποί¬ 
ησης Χρόνων Ασφάλισης, Ελέγχου Καταβολής Εισφορών 
και Αναγνώρισης Χρόνων Ασφάλισης φροντίζουν για την 


παραγωγή έργου ώστε τα Κλιμάκια - Υποομάδες Εργα¬ 
σίας Απονομής - Εκκαθάρισης Συντάξεων να δύνανται 
να πετύχουν τη μέγιστη δυνατή απόδοση. 

Οι Συντονιστές των Κλιμακίων - Υποομάδων Εργασί¬ 
ας που συμμετέχουν σε αυτά λόγω της ιδιότητας Προ¬ 
ϊσταμένου Δ/νσης της Δομής, στο οποίο υπηρετούν 
οργανικά, αντικαθίστανται αυτόματα με την απώλεια 
της ιδιότητας τους από τους νέους Προϊσταμένους Δ/ 
νσηςτων Δομών. 

Ομοίως κάθε μέλος που συμμετέχει με την ιδιότητά του 
αντικαθίσταται αυτόματα με την απώλεια της ιδιότητας 
του από τον συμμετέχοντα που θα τον υποκαταστήσει. 

Τα μέλη και οι Συντονιστές των Κλιμακίων - Υποο¬ 
μάδων Εργασίας αλλά και οι τυχόν απαιτούμενες αντι¬ 
καταστάσεις αυτών κατά τη διάρκεια υλοποίησης του 
προτεινόμενου έργου ρυθμίζονται με αποφάσεις του 
Διοικητή του ΕΦΚΑ. 

III. ΔΙΑΡΚΕΙΑ ΛΕΙΤΟΥΡΓΙΑΣ 

Τα Κλιμάκια - Ομάδες, Υποομάδες Εργασίας για την 
υλοποίηση του έργου απασχολούνται εκτός του πρωι¬ 
νού ωραρίου, στο χώρο των Δομών, ενώ συντονίζονται, 
κατευθύνονται και εποπτεύονται από το Συντονιστή ανά 
Δομή. 

Ο χρόνος λειτουργίας των Κλιμακίων - Ομάδων, Υπο¬ 
ομάδων Εργασίας ορίζεται σε 6 μήνες, με δυνατότητα 
αντίστοιχης παράτασης του χρονικού διαστήματος λει¬ 
τουργίας με απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 2017 

Ο Υφυπουργός 

